23.1.2023.
LV
Eiropas Savienības Oficiālais Vēstnesis
C 24/73
Prasība, kas celta 2022. gada 24. novembrī – Pumpyanskiy/Padome (Lieta T-740/22) (2023/C 24/99) Tiesvedības valoda – angļu Lietas dalībnieki Prasītājs: Dmitry Alexandrovich Pumpyanskiy (Jekaterinburga, Krievija) (pārstāvji: G. Lansky, P. Goeth, A. Egger, advokāti) Atbildētāja: Eiropas Savienības Padome Juridiskais pamatojums Prasītāja prasījumi Vispārējai tiesai ir šādi: — saskaņā ar LESD 263. pantu, 275. panta 2. punktu un 277. pantu konstatēt Padomes Lēmuma Nr. 2014/145/KĀDP (1), kurā grozījumi izdarīti ar Padomes Lēmumu Nr. 2022/329/KĀDP (2), 2. panta 1. punkta f) un g) apakšpunkta un Padomes Regulas (ES) 269/2014 (3), kurā grozījumi izdarīti ar Padomes Regulu (ES) 2022/330 (4), 3. panta 1. punkta f) un g) apakšpunkta (turpmāk tekstā – “apstrīdētie kritēriji iekļaušanai sarakstā”) nepiemērojamību; — saskaņā ar LESD 263. pantu atcelt Padomes Lēmumu (KĀDP) 2022/1530 (5) (2022. gada 14. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, kā arī Padomes Īstenošanas regulu (ES) 2022/1529 (6) (2022. gada 14. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, ciktāl šie tiesību akti attiecas uz prasītāju (Ieraksts sarakstā Nr. 724). — piespriest Padomei atlīdzināt tiesāšanās izdevumus atbilstoši Reglamenta 134. pantam.
Pamati un galvenie argumenti Prasības pamatošanai prasītājs izvirza četrus pamatus. 1.
Ar pirmo pamatu tiek apgalvots, ka neesot ievērotas prasītāja tiesības uz aizstāvību. 2.
Ar otro pamatu tiek apgalvots, ka Padome esot pieļāvusi kļūdu vērtējumā, iekļaujot prasītāja vārdu pārsūdzēto tiesību aktu pielikumos. 3.
Ar trešo pamatu tiek apgalvots, ka neesot ievērots LESD 296. panta otrajā daļā paredzētais pienākums norādīt pamatojumu. 4.
Ar ceturto pamatu tiek apgalvots nelikumīgs prasītājas pamattiesību, tostarp tiesību uz privāto un ģimenes dzīvi, mājokli un saziņu, kā arī uz īpašumu pārkāpums.
Turklāt prasītājs izvirza pamatu saskaņā ar LESD 277. pantu, ar kuru tiek apgalvots, ka apstrīdētais kritērijs iekļaušanai sarakstā ir neatrisināmā pretrunā paredzamības kritērijam, šajā pantā ietvertajām vērtībām un tiesiskumam.
(1) (2) (3) (4) (5) (6)
Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2014, L 78, 16. lpp.).
Padomes Lēmums (KĀDP) 2022/329 (2022. gada 25. februāris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 50, 1. lpp.).
Padomes Regula (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2014, L 78, 6. lpp.).
Padomes Regula (ES) 2022/330 (2022. gada 25. februāris), ar kuru groza Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 51, 1. lpp.).
Padomes Lēmums (KĀDP) 2022/1530 (2022. gada 14. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 239, 149. lpp.).
Padomes Īstenošanas regula (ES) 2022/1529 (2022. gada 14. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 239, 1. lpp.).